Document ID: /roh_data/filtered/fineweb-2-filterrobots_roh.jsonl.gz/25919

Il 2018 è gia ussa in onn da record per vespras. Quai demussan las cifras da las acziuns da pumpiers en l'entir pajais.
Nus survegnin passa 20 cloms per di da persunas ch'han vesprers en chasa.
Pervi da la primavaira chauda èn las reginas sa dasdadas pli baud ch'usità. Perquai han ils pievels da vespras gì dapli temp da far lur igniv, uschia ch'i dettia gia ussa pli gronds pievels ch'auters onns.
Tenor il post da prevenziun cunter parasits da la citad da Turitg vegnian ils pievels a crescher vinavant, sche la chalira cuntinuescha. Quai ha ditg Gabi Müller, la manadra dal post da prevenziun cunter parasits da la citad da Turitg envers Radio SRF.
RR novitads 08:00